Document ID: /roh_data/filtered/fineweb-2-filterrobots_roh.jsonl.gz/24063

Il duel valeva sco duel da las duas flaivlas equipas en la Gruppa B nua che anc l’Engalterra e la Russia fan part. Per omaduas equipas era quai cler ch’il victur ha meglras schanzas da cuntanscher ils otgavels finals.
En la 10avla minuta ha il star da Wales Gareth Bale marcà il 1:0 per Wales. En la 61avla minuta han alura ils Slovacs pudì egualisar la partida tras Ondrej Duda. 10 minutas avant la fin en l’81avla minuta marcà alura Hal Robson-Kanu il 2:1 per Wales.
Engalterra parta ils puncts cun la Russia
L’Engalterra aveva surtut en l’emprima mesadad dal gieu bunas schanzas. Cun bler anim han ils Englais pudì crear bunas schanzas. La precisiun ha dentant mancà. En la segunda mesadad han ils Englais alura pudì marcar il gol tar il 1:0 en la 71avla minuta.
En la prolungaziun han alura ils Russ anc pudì vegnir avant il gol englais ed han pudì egualisar la partida. Ils Englais han uschia anc mai pudì gudagnar ina emprima partida a gronds campiunadis da ballape.
RR novitads 23:00